U zemlji krvi i meda
U zemlji krvi i meda (engleski: In the Land of Blood and Honey) je ratna drama iz 2011. godine, koju je napisala, producirala i režirala Angelina Jolie, a glavne uloge tumačili Zana Marjanović, Goran Kostić i Rade Šerbedžija. Film, koji je prvo Jolieino komercijalno režisersko iskustvo, prikazuje ljubavnu priču tokom rata u Bosni i Hercegovini. Predstavljen je u SAD-u 23. decembra 2011. godine, u ograničenom teatarskom izdanju.